Mizík, Stanislav, poslanec NR SR (2022-09-27):
Ďakujem za slovo. Vážené kolegyne a kolegovia, je to už dávno, keď sa tento parlament zmenil na cirkus a frašku. Čo cirkus, obyčajný cirkus, je to obercirkus a fraška, ktorá manipuluje s občanmi Slovenskej republiky. Desiatky rokov skúseností doviedli obrovské množstvo občanov a voličov k zisteniu, že táto hra na demokraciu, takzvanú demokraciu, je len hra oligarchov, zapredaných médií hlavného prúdu či tzv. nezávislých médií, alternatívnych. Všetci do bodky, do posledného písmena, do posledného znamienka len napĺňajú globalistické plány svojich pánov. Pozrime sa len na náš parlament, ktorý má rozhodnúť, či bude súhlasiť s protokolom k Severoatlantickej zmluve o pristúpení Fínskej republiky a Švédskeho kráľovstva. Keď sa pozriem na strednú radu tejto sály, je tam koalícia, už teraz nie koalícia, je tu už zároveň opozícia, ťažkí euro-NATO hujeri. Nad nimi súčasná akože opozícia, tiež euro-NATO hujeri. Na tejto strane naľavo vidím tiež všetkých NATO vrtichvostov, keď sa pozriem naľavo hore, sú tam ľudia, ktorí sú, bezpochyby sú NATO pozitív, čo dali aj neraz najavo a podporovali zločineckú organizáciu NATO. Nespočetne veľakrát som tu v tomto parlamente vystúpil proti análnemu riťolezectvu bývalej vlády a, žiaľ, tejto kvázi súčasnej opozícii, aby sa nestala hráčom globalistov, aby nepodporovala zločinecký pakt NATO, ktorý má na svedomí rozvrat celého svetového poriadku a ktorý krok za krokom smeruje ku globálnej apokalypse. Celá táto súčasná vládna minikoalícia aj s opozíciou, takzvanou opozíciou, má možnosť zablokovať tento paškvil a nepriliať bengálsky oheň a olej do budúceho možného pekla na európskom kontinente. Máme neskutočnú možnosť blokovať v rámci medzinárodného spoločenstva podpaľačské ambície šialencov z domu globalizmu a aj našim maniakom, ako je napríklad minister Naď. Som rád, že tu nie je, lebo vrčí a ruší, keď hovorí. Vy ste zlatý, tichý ste. (Povedané navrhovateľovi, ministrovi zahraničných vecí.) Bývalý, bývalý smerák Naď, teraz oľaňák a nabudúce bude aj transformer zo seriálu Step by step ku koštovke taktických jadrových zbraní. Aby som poučil pána Naďa, ktorý tu nie je, taktické jadrové zbrane nie sú určené na to, aby spôsobovali veľký jadrový spád. Môžu byť namontované na rakety krátkeho doletu alebo na iné zariadenia a fanatik Naď urobil zo Slovenska minimálne tri terče na takéto zbrane. Samozrejme, za spoluúčasti prezidentky. Nech sa jemu a jeho blízkym dýcha dobre po útoku taktickej zbrane. Tak bývalé vlády, ako aj súčasný paškvil vlády sú len sluhami Globsecu. Zo Slovenska je urobený prvosledový terč, ako som povedal vo faktickej poznámke. Nie sme súčasťou žiadnej kolektívnej obrany. Reči o východnom krídle sú len a len prázdne reči. Keď sa niečo zomelie, zomelie to v prvom rade nás a to aj vďaka tejto vláde a aj vládam minulým a tiež aj vďaka bývalému upotenému americkému rezidentovi Kiskovi či aj vďaka súčasnej prezidentke, ktorú pozná naozaj celý svet, ale pod krycím menom Rizman. Kvôli nim pôjdeme do pekla. Teraz má tento poslanecký zbor odsúhlasiť ďalšie rozšírenie tohto spolku. Spolku, v ktorom sme nemali byť. Táto schôdza nemala byť otvorená ani tento bod sa nemal prerokovať, ani zajtrajšie tanečky okolo známeho pacienta strany nemali byť. Tento cirkus mal byť už dávno rozpustený. Prečo? Preto lebo to je všetko postavené na hlavu. V parlamente sa presúšajú strany, ktoré neboli vo voľbách. Bývalá vládna strana SaS tu robí tanečky, a pritom na Matovičových zločinoch má podiel. Však oni boli spoluautori tiež. Všetci dokopy majú nebývalý priestor v médiách. A čo je fakt strašné, v tých istých médiách, či alternatívnych, či hlavného prúdu, sa začínajú pomaly, ale isto vynárať staré kreatúry a jašterice z minulosti, ako je Dzurinda či revúcky nemorus a polomaďar Danko, či Slotova Anka, ktorá je zrazu etalónom čistoty. Tento parlament dokonca držal minútu ticha za vojnového zločinca Kukana. Celý parlament okrem nás. Pre toto všetko toto má byť rozpustené. A teraz pánovi ministrovi na začiatku, keď uvádzal, hovoril o teritoriálnosti, ochrane našich hraníc. Nuž, pán minister, nemáme bojaschopnú armádu a takzvaní spojenci z NATO nás ochránia asi tak, ako Američania ochránili svojich spojencov v Afganistane. Ušli ako ovce pred beduínmi z púšte, ktorí boli obutí v sandáloch. Keďže pán minister vyzdvihol prvú Československú republiku, tak mu pripomeniem našich vtedajších západných spojencov, vtedajších. Republiku, prvú Československú republiku vydali Hitlerovi a vznikol Protektorát Čechy a Morava a prvý štátny útvar Slovákov. Takže tak západní spojenci ochránili tú vašu Československú republiku. A tak aj nás ochránia. Nijako. Vďaka.